CELEX: 52020DP0353
Language: fi
Date: 2020-12-15 00:00:00
Title: Euroopan parlamentin päätös olla vastustamatta 6. marraskuuta 2020 annettua komission delegoitua asetusta delegoidun asetuksen (EU) 2019/815 muuttamisesta yhtenäistä sähköistä raportointimuotoa koskevissa teknisissä sääntelystandardeissa vahvistetun taksonomian vuoden 2020 päivityksen osalta (C(2020)7523 – 2020/2865(DEA))

29.10.2021   
            
            
               FI
            
            
               Euroopan unionin virallinen lehti
            
            
               C 445/231
            
         
      P9_TA(2020)0353
      Päätös olla vastustamatta delegoitua säädöstä: yhtenäistä sähköistä raportointimuotoa koskevissa teknisissä sääntelystandardeissa vahvistetun taksonomian vuoden 2020 päivitys
      Euroopan parlamentin päätös olla vastustamatta 6. marraskuuta 2020 annettua komission delegoitua asetusta delegoidun asetuksen (EU) 2019/815 muuttamisesta yhtenäistä sähköistä raportointimuotoa koskevissa teknisissä sääntelystandardeissa vahvistetun taksonomian vuoden 2020 päivityksen osalta (C(2020)7523 – 2020/2865(DEA))
      (2021/C 445/39)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2020)7523),
               
            
                  —
               
               
                  ottaa huomioon komission 18. marraskuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon oikeudellisten asioiden valiokunnan 4. joulukuuta 2020 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta ja direktiivin 2001/34/EY muuttamisesta 15. joulukuuta 2004 annetun Euroopan parlamentin ja neuvoston direktiivin 2004/109/EY (1) ja erityisesti sen 4 artiklan 7 kohdan,
               
            
                  —
               
               
                  ottaa huomioon Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (2) ja erityisesti sen 13 artiklan 2 kohdan,
               
            
                  —
               
               
                  ottaa huomioon Euroopan arvopaperimarkkinaviranomaisen 18. kesäkuuta 2020 komissiolle toimittaman teknisten sääntelystandardien luonnoksen,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon oikeudellisten asioiden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 15. joulukuuta 2020, ei ole esitetty vastalauseita,
               
            
                  A.
               
               
                  ottaa huomioon, että komission delegoidussa asetuksessa (EU) 2019/815 määritetään direktiivin 2004/109/EY 4 artiklan 7 kohdassa tarkoitettu yhtenäinen sähköinen raportointimuoto, jota liikkeeseenlaskijoiden on käytettävä vuositilinpäätösten laadinnassa;
               
            
                  B.
               
               
                  toteaa, että yhtenäisessä sähköisessä raportointimuodossa käytettävä ydintaksonomia perustuu kansainvälisten tilinpäätösstandardien (IFRS) taksonomiaan ja on sen laajennus; toteaa, että IFRS-säätiö päivittää IFRS-taksonomian vuosittain, jotta voidaan ottaa huomioon uusi kehitys ja muun muassa uusien IFRS-standardien julkaiseminen tai olemassa olevien IFRS-standardien muuttaminen, niiden tietojen analysointi, jotka yleensä käytännössä ilmoitetaan, sekä taksonomian yleiseen sisältöön tai käytettävään teknologiaan tehtävät parannukset;
               
            
                  C.
               
               
                  ottaa huomioon, että 6. marraskuuta 2020 annetussa komission delegoidussa asetuksessa säädetään, että sitä sovelletaan vuositilinpäätöksiin, jotka sisältävät 1. tammikuuta 2021 tai sen jälkeen alkavilta tilikausilta laadittavan tilinpäätöksen; toteaa, että liikkeeseenlaskijat voivat käyttää mainitussa asetuksessa määritettyä taksonomiaa 1. tammikuuta 2020 tai sen jälkeen alkavina tilikausina;
               
            
                  D.
               
               
                  toteaa, että Euroopan parlamentti tai neuvosto voi vastustaa delegoitua säädöstä kolmen kuukauden kuluessa siitä, kun säädös on annettu tiedoksi;
               
            
                  E.
               
               
                  toteaa, että komissio antoi delegoidun säädöksen tiedoksi 6. marraskuuta 2020, joten kolmen kuukauden määräaika, jossa Euroopan parlamentin tai neuvoston on ilmaistava mahdollinen vastustuksensa, päättyy 1 päivänä tammikuuta 2021 eli sen päivän jälkeen, jona delegoidun säädöksen on määrä tulla voimaan;
               
            
                  F.
               
               
                  katsoo, että delegoidun säädöksen vastustamiselle ei ole perusteita;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 390, 31.12.2004, s. 38.
      
         (2)  EUVL L 331, 15.12.2010, s. 84.